cyanic-selkie/wikianc huggingface dataset:
Μαρία Ρεπούση
Πολιτική δραστηριότητα
Από τα φοιτητικά της χρόνια, η Μαρία Ρεπούση στρατεύτηκε στην υπόθεση της ανανεωτικής αριστεράς. Από τη δεκαετία του 1980 ήταν μέλος της ΕΚΟΝ Ρήγας Φεραίος και στη συνέχεια του ΚΚΕ Εσωτερικού όπου και διατέλεσε μέλος της ΚΕ μέχρι το 1986. Παρέμεινε στη συνέχεια ανένταχτη αριστερή μέχρι τη δημιουργία της ΔΗΜΑΡ.
Η Μαρία Ρεπούση ήταν επίσης ιδρυτικό μέλος και μέλος του ΔΣ του Ομίλου Πολιτικού Προβληματισμού και Παρέμβασης «Η Αριστερά Σήμερα [ΑΡΣΗ]» που ίδρυσε ο Μιχάλης Παπαγιαννάκης και συμμετείχε ενεργά σε κινήσεις μεταρρύθμισης της τριτοβάθμιας εκπαίδευσης.
Από το 2006 συμμετείχε επίσης στο ΔΣ του Κέντρου Πολιτικού Προβληματισμού Μιχάλης Παπαγιαννάκης που διαδέχθηκε την ΑΡΣΗ μετά το θάνατο του Μιχάλη Παπαγιαννάκη.
Υπήρξε ιδρυτικό μέλος της Δημοκρατικής Αριστεράς και εξελέγη βουλευτής Α΄ Πειραιά στις εκλογές του Μαΐου και του Ιουνίου του 2012. Στις βουλευτικές εκλογές του 2019 ήταν υποψήφια στην Α΄ Πειραιά με τον ΣΥΡΙΖΑ, και έλαβε τη δεύτερη θέση στο ψηφοδέλτιο (6.144)  ψήφους χωρίς όμως να εκλεγεί καθώς ο ΣΥΡΙΖΑ-ΠΡΟΟΔΕΥΤΙΚΗ ΣΥΜΜΑΧΙΑ πήρε μόνον μία έδρα.
Επιστημονική και συγγραφική δραστηριότητα
Από το 1993, διδάσκει ιστορία και διδακτική της ιστορίας στο Παιδαγωγικό Τμήμα Δημοτικής Εκπαίδευσης του Αριστοτελείου Πανεπιστημίου Θεσσαλονίκης, και ανάλογα είναι τα ερευνητικά της ενδιαφέροντα.
Η Μαρία Ρεπούση έχει ασχοληθεί κυρίως με την ιστορία στην εκπαίδευση. Στην εργογραφία της ανήκουν τα "Μαθήματα Ιστορίας: από την ιστορία στην ιστορική εκπαίδευση" ,"Τα Μαρασλειακά" καθώς και η συν-συγγραφή ή επιμέλεια βιβλίων, εκπαιδευτικών προγραμμάτων και εκπαιδευτικού λογισμικού που απευθύνονται στην εκπαίδευση. Στην εργογραφία της ανήκουν επίσης κείμενα που αναφέρονται στην ιστορία του γυναικείου κινήματος.( "Ο φεμινισμός στα χρόνια της μεταπολίτευσης 1974-1990").
Στο πλαίσιο της συγγραφικής της δραστηριότητας, έλαβε μέρος στη δημόσια προκήρυξη για τη συγγραφή των νέων βιβλίων ιστορίας τον Μάιο του 2003, έργο το οποίο ξεκίνησε επί κυβέρνησης ΠΑΣΟΚ και συνεχίστηκε επί κυβέρνησης ΝΔ επί υπουργού Παιδείας Μαριέττας Γιαννάκου και η πρότασή της για το βιβλίο ιστορίας της ~Στ δημοτικού "Στα νεότερα και σύγχρονα χρόνια" συγκέντρωσε την υψηλότερη βαθμολογία κατά τις διαδικασίες της αξιολόγησης. Πριν ακόμα το βιβλίο να εισαχθεί στις σχολικές τάξεις ξεκίνησαν οι αντιδράσεις. Η διαμάχη για το βιβλίο κράτησε τελικά περίπου 29 μήνες, από τον Ιανουάριο του 2006 έως τον Μάιο του 2008 και στο διάστημα αυτό δημοσιεύθηκαν περί τα 1.000 κείμενα, ενώ ο απόηχος της υπάρχει μέχρι και σήμερα. Ήταν μια από τις πιο έντονες και παρατεταμένες διαμάχες που γνώρισε η Ελλάδα για τα ζητήματα εκπαίδευσης. Το βιβλίο επικρίθηκε για πολλά σημεία του καθώς δεν ακολουθούσε την κυρίαρχη αφήγηση και καινοτομούσε σε πολλά θέμα: περιεχομένου και μεθόδων. Στο περιεχόμενο γινόταν προσπάθεια υπέρβασης της γεγονοτολογικής ιστορίας και εισάγονταν θέματα από νέα ιστοριογραφικά αντικείμενα όπως είναι η ιστορία των γυναικών, η ιστορία της καθημερινής ζωής, ο πολιτισμός, κλπ. ενώ δεν διασώζονταν οι μύθοι πάνω στους οποίους είχε οικοδομηθεί η εθνική αφήγηση. Στο επίπεδο των μεθόδων γινόταν προσπάθεια απομάκρυνσης από την αποστήθιση και εισάγονταν ιστορικές πηγές ως μαθητεία στην ιστορία. Στη δημόσια διαμάχη κυριάρχησε όμως "ο συνωστισμός" και η συγγραφική ομάδα κατηγορήθηκε ότι παρουσίασε ως «συνωστισμό» την συγκέντρωση των Ελλήνων στο λιμάνι της Σμύρνης, το 1922, μετά την κατάρρευση του μικρασιατικού μετώπου και γενικά ότι εξωράιζε τη μικρασιατική καταστροφή. Στο πόρισμά της η Ακαδημία Αθηνών ανέφερε ότι “το εγχειρίδιο δεν συμβάλλει στην ενίσχυση της εθνικής μνήμης και της ελληνικής αυτογνωσίας”. Το βιβλίο θεωρήθηκε, από ορισμένους κύκλους, ως προσπάθεια απόκρυψης τμήματος της νεοελληνικής ιστορίας με στόχο την προώθηση φιλικών σχέσεων με γειτονικά κράτη, και ζητήθηκε η απόσυρσή του. Τελικά το βιβλίο αποσύρθηκε ένα χρόνο μετά την εισαγωγή του στα σχολεία, αμέσως μετά τις εκλογές του 2007, στις οποίες η Μαριέττα Γιαννάκου έχασε τη βουλευτική της έδρα διότι αρνήθηκε να αποσύρει το βιβλίο που είχε εγκριθεί μέσα από όλες τις νόμιμες διαδικασίες.
Εξωτερικοί σύνδεσμοι
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Καθηγητές Αριστοτελείου Πανεπιστημίου Θεσσαλονίκης Κατηγορία:Έλληνες ιστορικοί Κατηγορία:Βουλευτές Α΄ Πειραιά Κατηγορία:Βουλευτές εκλεγμένοι με την Δημοκρατική Αριστερά
Λέου Ρουμανίας
Το Λέου (leu, κωδικός (ISO 4217 RON) είναι το νόμισμα της Ρουμανίας. Το Ρουμανικό λέου (πληθυντικός lei) υποδιαιρείται σε 100 μπάνι (ενικός: μπαν). Το όνομα του νομίσματος είναι ρουμανικής προέλευσης και σημαίνει "λιοντάρι".
Η Ρουμανία ανακοίνωσε το 2019 ότι θα υιοθετήσει, ως εθνικό νόμισμα το ευρώ. Μέχρι το 2024 η Ρουμανία θα έχει προχωρήσει στην υιοθέτηση του ευρώ, το αργότερο τουλάχιστον μέχρι το 2024.
Παραπομπές
Κατηγορία:Νομίσματα Κατηγορία:Οικονομία της Ρουμανίας Κατηγορία:Νομίσματα της Ευρώπης
Δυναμένη
Στην ελληνική μυθολογία με το όνομα Δυναμένη, που σημαίνει «η ισχυρή», είναι γνωστή μία από τις 50 Νηρηίδες, δηλαδή τις θυγατέρες του Νηρέα και της Δωρίδας. Μαζί με τη Φέρουσα πρέπει να συνδεόταν με τη δύναμη των μεγάλων «βουβών» κυμάτων της ανοικτής θάλασσας. Η Δυναμένη είναι μία από τις 32 Νηρηίδες που αναφέρονται στην Ιλιάδα του Ομήρου (ραψωδία Σ, στίχος 42), ότι ήρθαν να θρηνήσουν μαζί με τη Θέτιδα από βάθη της θάλασσας στην ακτή της Τρωάδας για τον μελλοντικό θάνατο του γιου της Αχιλλέα. Η Δυναμένη μνημονεύεται και στη Θεογονία του Ησιόδου.
Πηγή
Δυναμενη
2516 Ρόμαν
Ο Ρόμαν (Roman) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,7. Ανακαλύφθηκε το 1964 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή της Αμερικανίδας αστρονόμου Νάνσυ Ρόμαν (Nancy Grace Roman, γενν. 1925).
Φυσικά χαρακτηριστικά
Τα φυσικά χαρακτηριστικά του Ρόμαν είναι άγνωστα.
Εξωτερικοί σύνδεσμοι-πηγές
Ρομαν
Εκλογές στον Άγιο Μαρτίνο Ολλανδίας
Στον Άγιο Μαρτίνο διεξάγονται γενικές εκλογές, για την ανάδειξη των μελών του Νομοθετικού Σώματος. Η Βουλή λέγεται Estates.
Το Σύνταγμα του Αγίου Μαρτίνου ψηφίστηκε από το νησιωτικό συμβούλιο στις 21 Ιουλίου 2010. Ακολούθησε η διεξαγωγή των γενικών εκλογών, στις 17 Σεπτεμβρίου 2010, καθώς ο αριθμός των εδρών αυξήθηκε από 11 σε 15. Έπειτα από τις εκλογές σχηματίστηκε κυβέρνηση συνασπισμού από το Δημοκρατικό Κόμμα και το κόμμα Ενωμένος Λαός. Το νεοεκλεγέν νησιωτικό συμβούλιο έγινε βουλή (Estates of Sint Maarten) στις 10 Οκτωβρίου, οπότε τέθηκε σε ισχύ το Σύνταγμα. .
Εκλογικό σύστημα
Οι 15 έδρες της βουλής, που λέγεται Estates εκλέγονται με απλή αναλογική.
2020
Οι πιο πρόσφατες γενικές εκλογές διεξήχθησαν πρόωρα στις 9 Ιανουαρίου 2020.
1991-2018
Οι πρώτες γενικές εκλογές έγιναν το 1991. Ακολούθησαν οι εκλογές που έγιναν τον Απρίλιο του 1995. Το Δημοκρατικό Κόμμα του Αγίου Μαρτίνου (DP) και ο Πατριωτικός Συνασπισμός του Αγίου Μαρτίνου (SPA) κέρδισαν αμφότερα από 5 έδρες, με την εναπομείνασα έδρα να κερδίζει το Σοβαρό Εναλλακτικό Κόμμα του Λαού (SAPP). Το DP και το SAPP συμφώνησαν στο σχηματισμό κυβέρνησης συνασπισμού. Οι εκλογές του Μαΐου του 1999 οδήγησαν σε σταθερή κυβέρνηση, μετά τη νίκη του Δημοκρατικού Κόμματος, το οποίο κέρδισε 7 από τις 11 συνολικά έδρες. Το Δημοκρατικό Κόμμα κέρδισε και στις επόμενες εκλογές, το 2003, με 6 έδρες, κάτι που επαναλήφθηκε και στις εκλογές του 2007.
2010
Στις γενικές εκλογές που διεξήχθησαν στις 17 Σεπτεμβρίου 2010, το Δημοκρατικό Κόμμα της Σάρα Πρέσκοτ-Γουίλιαμς κατέλαβε 2 έδρες και σχημάτισε κυβέρνηση συνασπισμού με το κόμμα Ενωμένος Λαός, το οποίο εξασφάλισε 6 έδρες.
Γενικές εκλογές στον Άγιο Μαρτίνο, 17 Σεπτεμβρίου 2010 ! align="left"|Κόμματα ! Αρχηγός κόμματος ! Ψήφοι ! % ! Έδρες ! align="left"|Σύνολο ! ! align="right" colspan="1"|13.708 ! align="right" colspan="1"|100 ! align="right" colspan="1"|15
2016
Στις γενικές εκλογές που διενεργήθηκαν πρόωρα στις 26 Σεπτεμβρίου 2016, το Ενωμένο Κόμμα του Λαού και ο Εθνικός Συνασπισμός κέρδισαν από 5 έδρες.
2018
Γενικές εκλογές διεξήχθησαν πρόωρα στις 26 Φεβρουαρίου 2018, με τους Ενωμένους Δημοκράτες να κερδίζουν τις 7 από τις 15 έδρες της βουλής.
Δημοψηφίσματα
Στον Άγιο Μαρτίνο έχουν διεξαχθεί 3 δημοψηφίσματα, τα έτη 1994, 2000 και 2003. Στο δημοψήφισμα που έγινε τον Οκτώβριο του 1994, οι ψηφίσαντες αποφάσισαν να παραμείνει ο Άγιος Μαρτίνος στις Ολλανδικές Αντίλλες, με ποσοστό 59,5% υπέρ της παραμονής. Σε ένα άλλο δημοψήφισμα στις 22 Ιουνίου 2000, οι ψηφοφόροι ενέκριναν σε ποσοστό 69,98% την πρόταση να αλλάξει το καθεστώς του εδάφους σε χώρα εντός του Βασιλείου των Κάτω Χωρών.
Δωτώ
Στην ελληνική μυθολογία με το όνομα Δωτώ είναι γνωστή μία από τις 50 Νηρηίδες, δηλαδή τις θυγατέρες του Νηρέα και της Δωρίδας. Η Νηρηίδα Δωτώ είναι μία από τις 32 που αναφέρονται στην Ιλιάδα του Ομήρου (ραψωδία Σ, στίχος 44), ότι ήρθαν να θρηνήσουν μαζί με τη Θέτιδα από βάθη της θάλασσας στην ακτή της Τρωάδας για τον μελλοντικό θάνατο του γιου της Αχιλλέα.
Πηγή
Δωτω
Γαιάνθρακας (καύσιμο)
thumb|200px|Γαιάνθρακας Ο γαιάνθρακας ή κάρβουνο (αγγλ. coal) είναι κατηγορία στερεών καυσίμων τα οποία προέρχονται από εξόρυξη σε αντιδιαστολή με τα κοινά κάρβουνα ή ξυλοκάρβουνα. Απαντάται σε όλες τις περιοχές της Γης σε διάφορες μορφές.
Ιστορικό
Το πρώτο καύσιμο που χρησιμοποιήθηκε για φωτιά, και που εξακολουθεί να χρησιμοποιείται, είναι το ξύλο. Το ξύλο παράγεται συνεχώς από τη φύση και έτσι, θεωρητικά, θα πρέπει να διαρκέσει όσο και η ίδια η Γη, στην παρούσα περίπου μορφή της. Ωστόσο, υπάρχει το ενδεχόμενο η κατανάλωση του ξύλου να είναι τόσο μεγάλη, ώστε η φύση να μην προλαβαίνει να το αντικαταστήσει.
Για ένα μεγάλο διάστημα, οι δραστηριότητες αυτές ήταν καθαρά τυχαίες και ανοργάνωτες. Αλλά, οι γαιάνθρακες που υπήρχαν κοντά στην επιφάνεια της Γης γίνονταν όλο και πιο δυσεύρετοι και ο άνθρωπος άρχισε σιγά σιγά να τους αναζητεί σκάβοντας το έδαφος, κάτι που συνέβη αρχικά στην Κίνα. Στην Αγγλία, η εξόρυξη γαιανθράκων έγινε μια σοβαρή δραστηριότητα στις αρχές του δέκατου τρίτου αιώνα. Γνωρίζουμε ότι το 1228 μεταφερόταν γαιάνθρακες με πλοίο από το Νιούκασλ στο Λονδίνο.
Σχηματισμός, μορφές
Οι γαιάνθρακες έχουν σχηματιστεί από δάση, τα οποία καταπλακώθηκαν από πετρώματα και υπέστησαν ενανθράκωση από το αναερόβιο βακτήριο του άνθρακα. Ανάλογα με το χρόνο που το καταπλακωμένο ξύλο έμεινε στο φλοιό της Γης σχηματίσθηκαν οι διάφοροι τύποι γαιανθράκων, των οποίων η περιεκτικότητα σε άνθρακα ποικίλλει. Οι κυριότερες μορφές γαιανθράκων, κατατασσόμενοι από τους παλαιότερους προς τους νεότερους, ως προς το σχηματισμό, είναι:
Υπάρχουν πολλοί ενδιάμεσοι τύποι γαιανθράκων, οι οποίοι παίρνουν το όνομά τους ανάλογα με τη χρήση τους (fat coal, gas coal, forge coal κτλ.).
Εξόρυξη
Υπάρχουν δύο τρόποι εξόρυξης γαιανθράκων, ανάλογα με το βάθος στο οποίο απαντάται το κοίτασμα:
Πηγές
Κατηγορία:Ορυκτά καύσιμα Κατηγορία:Σύμβολα του Κεντάκι Κατηγορία:Σύμβολα της Γιούτα
Μπέγιο
Το  Μπέγιο (Ισπ. Bello) είναι πόλη και δήμος στο νομό Αντιόχειας της Κολομβίας. Βρίσκεται στη κοιλάδα ντε Αμπουρρά, μια κοιλάδα στην ορορσειρά των Άνδεων και ανήκει στο μητροπολιτικό συγκρότημα της πρωτεύουσας Μεδεγίν. Συνορεύει στα βόρεια με το δήμο του Σαν Πέδρο δε λος Μιλάγρος, στα ανατολικά με το δήμο Κοπακαμπάνα, στα νότια με το δήμο του Μεδεγίν και στα δυτικά με τους δήμους Μεδεγίν και Χερόνιμο. Σύμφωνα με την απογραφή του 2005 έχει 532.973 κατοίκους και ήταν η δεύτερη μεγαλύτερη πόλη στο νομό της Αντιόχειας.
Ιστορία
Το Ιούλιο του 1541 στρατεύματα υπό τις διαταγές του Χερόνιμο Λούις Τεχέλο (αναπληρωτής στρατάρχης του Χόρχε Ρομπλέδο) βρήκε την ευρεία κοιλάδα του Λος Αμπουρρά όπου κατοικούσαν ιθαγενείς αγρότες που είχαν "ένα περιβάλλον οργανωνομένο σε ομάδες με διάσπαρτα σπίτια, που σχηματίζουν συστάδες των σπιτιών". Αυτό ισχύει ιδιαίτερα στην πόλη της Νικίας (Niquías), που κατέλαβανε το έδαφος που σήμερα ονομάζεται Μπέγιο.
Το 1574 ο Γκασπάρ δε Ρόδας ζήτησε επιχορήγηση γης στην κοιλάδα Αμπουρρά από το δημαρχείο της Σάντα Φε ντε Αντιόχεια, προκειμένου να εγκαταστήσει σ 'αυτό «κοπάδια ζώων και καλλιέργειες», με σκοπό την παροχή τροφίμων για την κατάκτηση. Του δώθηκαν τα εδάφη από το λόφο Ασίεντος βιέχος δε Αμπουρρά (Asientos viejos de Aburrá) - μια περιοχή που καταλαμβάνεται τώρα από το κέντρο της πόλης Μεδεγίν - και προς τα κάτω, περιλαμβανομένης της Νικίας. Το 1576 ο αρχηγός του Ρόδας ήρθε να ασκήσει τον έλεγχο της περιοχής για το ισπανικό Στέμμα, επιτρέποντας τη χρήση του εδάφους για αγροκτήματα, μαντριά και τα κοπάδια. Από το 1613 η περιοχή άρχισε να ονομάζεται Ατοβιέχο αντί Άτο ντε Ρόδας ή Άτο ντε Αμπουρρά ώστε να διακρίνεται από αυτά τα κοπάδια.
Για να τονιστεί η ευγενής καταγωγή και το κύρος των αποίκων άρχισαν να χτίζουν στα αγροκτήματά τους εξωκκλήσια. Έτσι μπορεί να συναχθεί ότι το Μπέγιο δεν ιδρυθήκε επίσημα, ώστε να «περιλαμβάνει ένα κανονικό μοτίβο πλατείες και δρόμους. Hatoviejo δεν ήταν ένα χωριό όπως ήταν στην αρχή η πόλη Κανδελάρια.» Το πρώτο από αυτά κατασκευάστηκε το 1653 και ακολούθησαν και άλλα τα οποία στη συνέχεια καταστράφηκαν. Η πόλη ονομάστηκε Άτο Βιέχο, αλλά το 1883 μετονομάστηκε σε Μπέγιο για να τιμηθεί ο Αντρές Μπέγιο.
Παραπομπές
Κατηγορία:Πόλεις της Κολομβίας
Σάκτι
μικρογραφία|Η θεά Σάκτι Η Σάκτι είναι το ενεργητικό στοιχείο του θεού <font color="#0066cc">Σίβα. Είναι η δημιουργική δύναμη που γεννά τον κόσμο των φαινομένων. Η λέξη sakti ετυμολογείται από την σανσκριτική λέξη sak που σημαίνει ενέργεια, δύναμη, ικανότητα. Ο Σίβα με τη Σάκτι του αναπαριστάνεται συμβολικά με την ερμαφρόδιτη μορφή του Αρντχαναρισβάρα, με το μισό σώμα να είναι του Σίβα και το άλλο της γυναίκας του ή τον Σίβα να αγκαλιάζει σφικτά τη Σακτί, τη δύναμή του. Ο Μιρτσέα Ελιάντε θεωρεί πως τέτοιες αναπαραστάσεις  είναι αρχαϊκές εκφράσεις της θεϊκής διττής ενότητας (είναι –μη είναι) με όρους βιολογικούς. Εκφράζoυν δηλαδή  με βιολογικούς όρους τη συνύπαρξη των αντιθέτων κοσμολογικών αξιωμάτων στους κόλπους της θεότητας. Η Σάκτι κατέχει κατέχει κεντρική θέση στον ταντρισμό.
Πηγές
Σάκτι
111
Η τρέχουσα σελίδα αφορά το έτος 111 κατά το Γρηγοριανό ημερολόγιο
Θάνατοι
111
Πρωτάθλημα ποδοσφαίρου Βόρειας Ιρλανδίας
Το πρωτάθλημα ποδοσφαίρου Βόρειας Ιρλανδίας (αγγλικά: NIFL Premiership) αναφέρεται και ως Danske Bank Premiership για εμπορικούς λόγους, είναι η κορυφαία ποδοσφαιρική διοργάνωση της Βόρειας Ιρλανδίας. Ξεκίνησε ως πρωτάθλημα Ιρλανδίας το 1890, ενώ μετά την ανεξαρτητοποίηση της Δημοκρατίας της Ιρλανδίας συνεχίστηκε ως πρωτάθλημα Βόρειας Ιρλανδίας. Τους περισσότερους τίτλους κατέχει η Λίνφιλντ ΦΚ και ακολουθούν η Γκλεντόραν ΦΚ και η Σέλτικ.
Το πρωτάθλημα της Βόρειας Ιρλανδίας είναι ημιεπαγγελματικό, αποτελεί την ανώτατη κατηγορία της Northern Ireland Football League (NIFL) και διεξάγεται υπό την αιγίδα της Ιρλανδικής Ποδοσφαιρικής Ομοσπονδίας (IFA). Δεν συγκαταλέγεται στα ισχυρά πρωταθλήματα της Ευρώπης και κατέχει μόλις την 49η θέση στην βαθμολογία της ΟΥΕΦΑ σε σύνολο 53 χωρών.
Λογότυπο
Το λογότυπο του πρωταθλήματος άλλαξε το 2014.
Εξωτερικοί σύνδεσμοι
Κατηγορία:Πρωταθλήματα ποδοσφαίρου ανά χώρα Κατηγορία:Ποδοσφαιρικές διοργανώσεις Βορείου Ιρλανδίας Κατηγορία:Ανώτατα εθνικά ποδοσφαιρικά πρωταθλήματα
Ειδοθέα η Ωκεανίδα
Στην ελληνική μυθολογία η Ωκεανίδα με το όνομα Ειδοθέα αναφέρεται ως κόρη του Ωκεανού, αλλά όχι και της Τηθύος. Μνημονεύεται ως αδελφή της Αμάλθειας και της Αδράστειας, οπότε, σύμφωνα με κάποιες από αυτές τις πηγές, η Ειδοθέα αυτή ήταν θυγατέρα του Μελισσέως, του βασιλιά της Κρήτης.
Πηγές
Ειδοθεα
Οικουμενική Διακήρυξη των Γλωσσικών Δικαιωμάτων
Η Οικουμενική Διακήρυξη των Γλωσσικών Δικαιωμάτων (αγγλικά: Universal Declaration of Linguistic Rights) διατυπώθηκε στη Βαρκελώνη (6-8/6/96) από τη διεθνή διάσκεψη 66 μη κυβερνητικών οργανώσεων, με πρωτοβουλία της International ΡΕΝ, και υπογράφτηκε από την UNESCO, τα Pen Clubs και πολλές μη κυβερνητικές οργανώσεις. Στόχος της είναι η προστασία των γλωσσικών δικαιωμάτων.
Δείτε επίσης
Ευρωπαϊκός χάρτης των περιφερειακών ή μειονοτικών γλωσσών
Εξωτερικοί δεσμοί
Κατηγορία:Κοινωνιογλωσσολογία Κατηγορία:Διεθνείς συνθήκες
Δίδυμοι πρώτοι αριθμοί
Δίδυμοι πρώτοι ονομάζονται οι πρώτοι αριθμοί που η διαφορά τους είναι 2, π.χ 11 και 13, 17 και 19, 1.000.037 και 1.000.039. Ένα γνωστό άλυτο πρόβλημα της Θεωρίας των αριθμών είναι η εικασία των Διδύμων Πρώτων στην οποία πρέπει να αποδειχτεί πως υπάρχουν άπειροι πρώτοι p τέτοιοι ώστε και ο αριθμός p + 2 να είναι πρώτος. Σημειώνεται ότι 2 είναι η μικρότερη απόσταση μεταξύ δύο πρώτων, καθώς αν ο p είναι πρώτος τότε θα είναι περιττός (με μοναδική εξαίρεση τον αριθμό 2) και άρα ο p + 1 θα είναι άρτιος και άρα σύνθετος αριθμός.
Το 1849 ο de Polignac διατύπωσε την πιο γενική εικασία ότι για κάθε φυσικό αριθμό κ, υπάρχουν άπειρα ζευγάρια πρώτων p και p′ τέτοια ώστε p - p′ = 2κ. Η περίπτωση όπου κ = 1 είναι η εικασία των Διδύμων Πρώτων.
Κάποια αποτελέσματα
Το 1915, ο Viggo Brun απέδειξε ότι το άθροισμα των αντίστροφων των δίδυμων αριθμών είναι συγκλίνον. Αυτό το διάσημο αποτέλεσμα ήταν η πρώτη χρήση του κόσκινου του Brun (Brun sieve) και βοήθησε στην ανάπτυξη της μοντέρνας θεωρίας του κόσκινου (sieve theory). Η σύγχρονη έκδοση του επιχειρήματος του Brun μπορεί να χρησιμοποιηθεί για να δειχθεί ότι ο αριθμός των δίδυμων πρώτων που είναι μικρότεροι του Ν δεν υπερβαίνει το:
για κάποια σταθερά C > 0.
Το 1940, ο Paul Erdős απέδειξε ότι υπάρχει μία σταθερά c < 1 και άπειροι πρώτοι p τέτοιοι ώστε p′ - p < c ln p όπου το p′ δηλώνει τον επόμενο πρώτο ακριβώς μετά τον p. Αυτό το αποτέλεσμα βελτιώθηκε σταδιακά; το 1986 ο Helmut Maier έδειξε ότι μία σταθερά c < 0.25 μπορεί να χρησιμοποιηθεί. Το 2004, ο Daniel Goldston και ο Cem Yıldırım έδειξαν ότι η σταθερά μπορούσε να βελτιωθεί περαιτέρω στο c = 0.085786... Το 2005, ο Goldston, ο Pintz και ο Yıldırım απέδειξαν ότι η σταθερά c μπορεί να επιλεγεί αυθαιρέτως μικρή [1], [2]' Στην πραγματικότητα, εάν κάποιος υποθέσει την εικασία των Elliott-Halberstam, έχουν αποδείξει ότι υπάρχουν άπειροι αριθμοί ν τέτοιοι ώστε τουλάχιστον 2 από τους ν, ν + 2, ν + 6, ν + 8, ν + 12, ν + 18, ν + 20 είναι πρώτοι.
Το 1966, ο Chen Jingrun έδειξε ότι υπάρχουν άπειροι πρώτοι p τέτοιοι ώστε ο p + 2 να είναι είτε πρώτος, είτε ένας "ημι-πρώτος" (π.χ., το γινόμενο δύο πρώτων). Η προσέγγιση που έκανε ενέπλεξε ένα θέμα που ονομάζεται θεωρία του κόσκινου (sieve theory), και κατάφερε να αντιμετωπίσει την εικασία των δίδυμων πρώτων και την εικασία του Γκόλντμπαχ (Goldbach) με παρόμοιο τρόπο.
Στην προσπάθειά τους να καθορίσουν ότι ένας πρώτος Chen είναι ένας πρώτος p τέτοιος ώστε ο p + 2 είναι είτε πρώτος, είτε "ημι-πρώτος", ο Terence Tao και ο Ben Green απέδειξαν το 2005 ότι υπάρχουν άπειρες τριάδες ακολουθιών από πρώτους του Chen.
Σημαντικό πρόβλημα βρέθηκε σε πιθανή επίλυση του προβλήματος
Στις 26 Μαΐου το 2004, ο Richard Arenstorf από το πανεπιστήμιο του Vanderbilt παρέδωσε μία 38-σέλιδη απόδειξη ότι όντως ύπαρχουν άπειροι δίδυμοι πρώτοι. Στις 3 Ιουνίου του ίδιου έτους, όμως, ο Michel Balazard από το πανεπιστήμιο του Bordeaux ανέφερε ότι το Λήμμα 8 στη σελίδα 35 ήταν λανθασμένο.[3] Όπως συνηθίζεται στις μαθηματικές αποδείξεις, μία ατέλεια μπορεί να είναι διορθώσιμή ή και να μπορεί να αντικατασταθεί από μία άλλη μέθοδο που θα διορθώσει την ατέλεια και θα ολοκληρώσει την απόδειξη. Ο Arenstorf απέσυρε την απόδειξη του στις 8 Ιουνίου, σημειώνοντας "Ένα σημαντικό λάθος εντοπίστηκε στην απόδειξη και πιο συγκεκριμένα, το Λήμμα 8 είναι λανθασμένο"
Κατηγορία:Άλυτα προβλήματα στα μαθηματικά  Κατηγορία:Εικασίες για πρώτους αριθμούς
Λουδοβίκος της Γαλλίας (1661-1711)
Ο Λουδοβίκος της Γαλλίας (Louis de France, 1 Νοεμβρίου 1661 – 14 Απριλίου 1711) από τον Οίκο των Βουρβόνων ήταν ο μεγαλύτερος γιος και το μοναδικό επιζών τέκνο από τα παιδιά του Λουδοβίκου ΙΔ΄ της Γαλλίας και της Μαρίας Θηρεσίας των Αψβούργων, κόρης του Φιλίππου Δ΄ της Ισπανίας.
Υπήρξε «γιος ενός βασιλιά, πατέρας ενός βασιλιά, αλλά ποτέ ο ίδιος βασιλιάς».
Βιογραφικά στοιχεία
Ονομάστηκε μέγας δελφίνος, όχι τόσο λόγω της υψηλότατης βασιλικής του θέσης, όσο των μεγάλων σωματικών του διαστάσεων. Ο πατέρας του ανέθεσε την εκπαίδευσή του στον μεγάλο συγγραφέα της εποχής Ζακ Μπενίν Μποσσυέ. Παρά τις φήμες που τον έλεγαν έξυπνο, ήταν αποδεδειγμένα ακαμάτης και οκνηρός, περνώντας ημέρες ολόκληρες με μοναδική ασχολία να χτυπάει το πόδι του με ένα καλάμι.
Δεν πήρε ενεργό μέρος στα πολιτικά δρώμενα της χώρας, αλλά ως διάδοχος του θρόνου περιστοιχιζόταν από ένα συμβούλιο σκευωρών. Στάλθηκε στην χώρα του Ρήνου στον Πόλεμο της Μεγάλης Συμμαχίας, όπου, παίρνοντας το Φίλιππσμπουργκ, επέτυχε να αποτρέψει τους αυτοκρατορικούς από το να εισέλθουν στην Αλσατία.
Η μόνη μεγάλη διεθνής διπλωματική επιτυχία που σημείωσε στη ζωή του ήταν η εξασφάλιση της διαδοχής του ισπανικού θρόνου στον δεύτερο γιο του, Φίλιππο. Ο Φίλιππος διαδέχθηκε τον Κάρολο Β΄ της Ισπανίας ως Φίλιππος Ε΄. Επέτυχε έτσι να εξασφαλίσει τη διαδοχή στον κλάδο των Βουρβόνων-Ισπανίας για δύο μεγάλα ευρωπαϊκά κράτη, την Ισπανία και τη Νάπολη-Σικελία. Φημιζόταν για την μεγάλη συλλογή έργων τέχνης, που είχε στις Βερσαλλίες.
Πέθανε σε ηλικία 50 ετών από φυσικά αίτια, πριν από τον πατέρα του.
Οικογένεια
Νυμφεύτηκε πρώτα το 1680 τη Μαρία Άννα Βικτωρία των Βίττελσμπαχ (1660 – 1690), κόρη του Φερδινάνδου Μαρία της Βαυαρίας, και παιδιά του ήταν:
Το 1690 απεβίωσε η Μαρία Άννα Βικτωρία και το 1695 ο Λουδοβίκος νυμφεύτηκε μυστικά της ερωμένη του Μαρία Αιμιλία ντε Ζολύ του Σουάν. Ο γάμος ήταν μοργανατικός. Ο γιος τους απεβίωσε 2 ετών.
Με την ερωμένη του Μαρί Ανν Σωμόν ντε Λα Φορς:
Παραπομπές
Κατηγορία:Οίκος των Βουρβόνων Κατηγορία:Γαλλική τάξη ευγενών Κατηγορία:Ιππότες του Τάγματος του Αγίου Πνεύματος
Π.Α.Σ. Λεωνίδας Σπάρτης
Ο '''Π.Α.Σ. Λεωνίδας Σπάρτης''' είναι ομάδα ποδοσφαίρου που ιδρύθηκε το 1965 στη Σπάρτη, πρωτεύουσα του νομού Λακωνίας.
1965-1970
Ο σύλλογος ιδρύθηκε το έτος 1965. Το καλοκαίρι του 1971 ο Λεωνίδας Σπάρτης κέρδισε την άνοδο του στη Β΄ εθνική κατηγορία με αντίπαλο τον Α.Σ. Ρήγα Φεραίο Βελεστίνου, στην οποία συμμετείχε την επόμενη σεζόν (1971-72) ενώ είχε και μια ακόμη παρουσία (συνολικά 2 συμμετοχές στη Β΄ Εθνική) από την περίοδο 1969-70.
Σύγχρονη εποχή
Ο σύλλογος Λεωνίδας Σπάρτης συμμετέχει στα πρωταθλήματα της ΕΠΣ Λακωνίας. Διαθέτει τμήματα υποδομής και αντρική ομάδα.
Αγωνιστική περίοδος 2014-2015
Στους αγώνες μπαράζ είχαμε τα αποτελέσματα: Λεωνίδας Σπάρτης - ΑΟ Λογγάστρας 4-2, ΑΟ Λογγάστρας - Λεωνίδας Σπάρτης 0-4. Παραμονή στην Α' κατηγορία για το Λεωνίδα Σπάρτης και υποβιβασμός στον ΑΟ Λογγάστρας.
Οι 2 πρώτες ομάδες του κάθε ομίλου προκρίθηκαν στην 2η φάση του πρωταθλήματος. Ο Λεωνίδας Σπάρτης ισοβάθμησε με την Άμιλλα Αγίου Ιωάννη και προκρίθηκε με τη διαφορά τερμάτων στα μεταξύ τους παιχνίδια. Στο 1ο γύρο η Άμιλλα έκανε την έκπληξη επικρατώντας με σκορ 1-4 στο στάδιο Σπάρτης. Στον 2ο γύρο ο Λεωνίδας ήθελε σκορ με 4 γκολ διαφορά και το πέτυχε, 0-4 και πρόκριση. Πιο αναλυτικά: Σε αυτόν τον αγώνα η ομάδα του ΑΟ Δαφνίου διέθετε μόνο 10 ποδοσφαιριστές. Γι αυτόν τον λόγο ο προπονητής του Λεωνίδα Σπάρτης χρησιμοποίησε σε όλο τον αγώνα μέσα στο γήπεδο 10 ποδοσφαιριστές (με αλλαγές). Η σε αυτόν τον αγώνα ήταν κάτι που δεν περίμενε κανείς. Η Άμιλλα μπήκε δυνατά στο παιχνίδι της πρόκρισης καθώς έπιασε την 2η θέση και ένα πολύ καλό σκορ (1-4) απέναντι στον ανταγωνιστή της Λεωνίδα Σπάρτης
Εξωτερικοί σύνδεσμοι
Κατηγορία:Αθλητικοί σύλλογοι Λακωνίας
Ανεμόμυλος
εναλλ.=|μικρογραφία|389x389px|Ανεμόμυλοι Γέρας thumb|384x384px Ο ανεμόμυλος είναι αιολική μηχανή οριζόντιου άξονα περιστροφής. Χρησιμοποιήθηκε για την άλεση των δημητριακών και την άντληση νερού. Γνωστός από τα αρχαία χρόνια, διαδόθηκε σημαντικά στον ευρωπαϊκό και ελληνικό κόσμο.
Ιστορική εξέλιξη
Ο ανεμόμυλος που σχεδιάστηκε από τον Ήρωνα της Αλεξάνδρειας τον 1ο αιώνα μ.Χ. είναι η πρώτη γνωστή περίπτωση χρήσης τροχού που κινείται από τον άνεμο για την λειτουργία μηχανής. Ήταν οριζόντιου άξονα περιστροφής και είχε τέσσερα πτερύγια.
Γύρω στο 750 μ.Χ. στη Μεσοποταμία και την Κίνα άρχισαν να χτίζονται ανεμόμυλοι κατακόρυφου άξονα περιστροφής. Αυτούς τους ανεμόμυλους έφεραν στην Ευρώπη καταρχάς οι Σταυροφόροι, μετά την Α΄ Σταυροφορία και αργότερα οι εξερευνητές της Κίνας. Γνώρισαν εξάπλωση στην Ιβηρική και τη Νότια Ευρώπη. Αργότερα, γύρω στο 1500, χρησιμοποιήθηκαν στην Ολλανδία σαν μέρος του αντιπλημμυρικού συστήματος της χώρας. Κυρίως χρησιμοποιήθηκαν για την άλεση γεωργικών προϊόντων και την άντληση νερού.
Επίσης, είχαν εμφανιστεί πολλούς αιώνες πριν. Η χρήση τους καθιερώθηκε κατά τη Βυζαντινή περίοδο, γνωρίζοντας ακόμα μεγαλύτερη διάδοση κατά την περίοδο της Φραγκοκρατίας, κυρίως στο ανατολικό Αιγαίο αλλά και στην ενδοχώρα. Κατά κανόνα στεγάζονταν σε κυλινδρικά, πέτρινα, διώροφα κτίρια. Στον επάνω όροφο βρισκόταν ο άξονας και το σύστημα μετάδοσης της κίνησης, ενώ στον κάτω όροφο γινόταν η άλεση και αποθήκευση των σιτηρών. Τα πτερύγιά τους ήταν πάνινα, 5-15 μέτρα σε μήκος και πλάτος το 1/5 του μήκους τους. Ένας ανεμόμυλος μπορούσε να αλέσει 20-70 κιλά σιτηρών την ώρα, ανάλογα με την ένταση και τη φορά του ανέμου.
Χρησιμότητα στον άνθρωπο
•Άλεση των σιτηρών
Είναι γνωστό ότι από τα αρχαία χρόνια έως και την αρχή της βιομηχανικής εποχής, τα δημητριακά αποτέλεσαν τη βάση για τη διατροφή των νησιωτικών κοινωνιών. Για το άλεσμα των δημητριακών χτίστηκαν ανεμόμυλοι, μιας και οι νησιωτικές περιοχές είχαν τους κατάλληλους ανέμους για περισσότερες από 310 μέρες το χρόνο, ενώ στα περισσότερα νησιά το νερό ήταν λιγοστό για να λειτουργήσουν νερόμυλοι.
Η χρήση των ανεμόμυλων για την αποξήρανση εκτάσεων άρχισε στην Ολλανδία πριν από αιώνες, όταν οι Ολλανδοί άρχισαν να επεκτείνουν τις εκτάσεις που προσφέρονταν για καλλιέργεια.
•Αντλίες ανεμόμυλων
Ο ανεμόμυλος που χρησιμοποιούνταν για την παροχή νερού στις κατοικίες μερικές φορές ονομαζόταν ανεμομηχανή, ώστε να ξεχωρίζει από το συμβατικό ανεμόμυλο. Μερικοί χρησιμοποιήθηκαν για παροχή νερού από ποταμούς, λίμνες και τεχνητές λίμνες, σε αγροκτήματα αλλά πολύ λίγοι από αυτούς υπάρχουν σήμερα. Σε μερικά μέρη όμως, όπως στις περισσότερο αραιοκατοικημένες περιοχές των Η.Π.Α., της Αυστραλίας και της Νότιας Αφρικής, υπάρχουν ακόμα εγκατεστημένες πολλές χιλιάδες από ανεμόμυλους-αντλίες.
•Παραγωγή ηλεκτρισμού
Ο πρώτος ανεμόμυλος για την παραγωγή ηλεκτρικής ενέργειας κατασκευάστηκε στο Cleveland του Οχάιο το 1888 και είχε ισχύ 12 kw
Εξωτερικοί σύνδεσμοι
Κατηγορία:Αιολικές μηχανές Κατηγορία:Βιομηχανικά κτίρια
Σοφία της Σαξονίας, δούκισσα στη Βαυαρία
Η Σοφία (γερμ. Sophia von Sachsen, 15 Μαρτίου 1845 - 9 Μαρτίου 1867) από τον Οίκο των Βέττιν ήταν πριγκίπισσα της Σαξονίας και με τον γάμο της έγινε δούκισσα εν Βαυαρία.
Βιογραφία
Η Σοφία Μαρία Φρειδερίκη Αυγούστα Λεοπολδίνη Αλεξανδρινή Ερνεστίνη Αλβερτίνα Ελισάβετ ήταν η έκτη κόρη του Ιωάννη της Σαξονίας και της Αμαλίας Αυγούστας, κόρης του Μαξιμιλιανού Α΄ Ιωσήφ της Βαυαρίας.
Οικογένεια
Παντρεύτηκε το 1865 τον Κάρολο Θεόδωρο, Δούκα εν Βαυαρία, και είχε τέκνο:
Παραπομπές
Κατηγορία:Οίκος του Βίττελσμπαχ Κατηγορία:Δούκισσες στη Βαυαρία
Κρυόνερο
Το Κρυόνερο (Soğucak) είναι χωριό στην Τουρκία, στην ιστορική περιοχή της Ανατολικής Θράκης, στην επαρχία Σαράντα Εκκλησιών.
Πληθυσμιακά στοιχεία
Μέχρι τις αρχές του 20ού αιώνα κατοικούσαν στο Κρυόνερο περί τις 300 ελληνόφωνες οικογένειες. Μετά την υπογραφή της Συνθήκης της Λωζάνης (1923), ο πληθυσμός του συμπεριλήφθηκε στην ανταλλαγή πληθυσμών και μεταφέρθηκε στην Ελλάδα. Ο μεγαλύτερος αριθμός Κρυονεριτών εγκαταστάθηκε στη Μακεδονία και συγκεκριμένα στο Καλαμπάκι της περιφερειακής ενότητας Δράμας, όπου συνέχισε να τηρεί τα έθιμά του, σημαντικότερο εκ των οποίων είναι το κουρμπάνι, το οποίο γιορτάζεται κάθε χρόνο στη γιορτή του Αγίου Αθανασίου στις 18 Ιανουαρίου.
Κατηγορία:Χωριά της Τουρκίας Κατηγορία:Επαρχία Σαράντα Εκκλησιών
Δεσποινίς ετών 39
Το Δεσποινίς ετών 39 είναι δραματική κομεντί του 1954, σε σκηνοθεσία του Αλέκου Σακελλάριου και σενάριο του ίδιου και του Χρήστου Γιαννακόπουλου, με βάση το ομότιτλο θεατρικό έργο του συγγραφικού διδύμου. Πρωταγωνιστούν οι Βασίλης Λογοθετίδης, Σμάρω Στεφανίδου, Ίλυα Λιβυκού κ.ά.
Πλοκή
Πρόκειται για το κλασικό θέμα του αδελφού που δεν μπορεί να παντρευτεί αν πρώτα δεν αποκαταστήσει την αδελφή του. Σε αυτήν την περίπτωση, ο εύπορος Τηλέμαχος Καραντάρης (Βασίλης Λογοθετίδης), ερωτευμένος με την κατά πολύ νεότερή του Φωφώ (Ίλυα Λιβυκού) αποφασίζει να επιστρατεύσει ως έσχατο μέσο τις αγγελίες γάμου στις εφημερίδες. Δημοσιεύει, λοιπόν, μια αγγελία με τη βοήθεια του φίλου του, Σταμάτη (Θανάσης Τζενεράλης). Για να κρύψει την πραγματική ηλικία της αδελφής του, Χρυσάνθης (Σμάρω Στεφανίδου), την παρουσιάζει ως δεσποινίδα 39 ετών (απ’ όπου και ο τίτλος).
Στην αγγελία απαντούν δύο ενδιαφερόμενοι, ο Κρίτων Στεφανής (Βαγγέλης Πρωτοπαππάς), συνταξιούχος, και ο Ρόκας (Στέφανος Στρατηγός), ένας νεότερος επιχειρηματίας εγκατεστημένος στην Αργεντινή. Ωστόσο, μετά από μια σειρά παρεξηγήσεων, ο Στεφανής εκδηλώνει ενδιαφέρον για την ξαδέλφη του Τηλέμαχου που ονομάζεται και αυτή Χρυσάνθη (Ντίνα Σταθάτου), ενώ ο Ρόκας ενδιαφέρεται για τη Φωφώ. Και οι δύο γυναίκες αποδέχονται τις προτάσεις των υποψηφίων γαμπρών, ενώ ο Τηλέμαχος απομένει μόνος με την αδελφή του. Η ταινία τελειώνει με τα δύο αδέλφια να κάθονται αγκαλιασμένα στο άδειο τους πατρικό σπίτι.
Παραγωγή και παραλειπόμενα
Η ταινία αυτή, όπως και το Σάντα Τσικίτα και Ο ζηλιαρόγατος με τους ίδιους πρωταγωνιστές γυρίστηκαν στην Αίγυπτο, στο στούντιο Ναχάς (Nahas) του Καΐρου. Έκανε πρεμιέρα στις αίθουσες στις 13 Δεκεμβρίου 1954 κόβοντας 34.005 εισιτήρια και κατατάχθηκε στην 6η θέση ανάμεσα στις 14 ταινίες της ίδιας σεζόν. Κυκλοφόρησε και με τη μορφή ντιβιντί στις 5 Ιουνίου 2007.
Το Δεσποινίς ετών 39 ξαναγυρίστηκε το 1968 από τον ίδιο σκηνοθέτη με πρωταγωνιστή τον Λάμπρο Κωνσταντάρα και τίτλο Ο Ρωμιός έχει φιλότιμο. Επειδή η πρώτη ταινία είχε αρνητική υποδοχή από το κοινό λόγω της έλλειψης χάπι εντ, στη δεύτερη μεταφορά της στον κινηματογράφο το τέλος αλλάζει και γίνεται χαρούμενο.
Την εποχή που γυρίστηκε η ταινία, η Σμάρω Στεφανίδου ήταν 40 ετών και ο Βασίλης Λογοθετίδης 56.
Ατάκες
Στη σκηνή κατά την οποία ο Τηλέμαχος υπαγορεύει την αγγελία στον Σταμάτη, αναδεικνύεται η απελπισία του αδελφού να αποκαταστήσει την αδελφή του με οποιοδήποτε μέσο με την εξής ατάκα: Προτιμώνται οι συνταξιούχοι, δημόσιοι υπάλληλοι, ιδιωτικοί υπάλληλοι, εργάται, εισοδηματίαι, κτηματίαι και πάσης φύσεως εργαζόμενοι και μη.
Τηλέμαχος: Κι έπειτα, τι θα πει ο κόσμος; Παντρεύτηκε ο γερο-μπαμπαλής το τρυφερούδι και άφησε την αδελφή του σαν την καλαμιά στον κάμπο;
Εξωτερικοί σύνδεσμοι
Κατηγορία:Ταινίες του 1954 Κατηγορία:Ελληνικές ταινίες Κατηγορία:Ταινίες παραγωγής Μήλλας Φιλμ Κατηγορία:Ταινίες σε σκηνοθεσία Αλέκου Σακελλάριου Κατηγορία:Ελληνόφωνες ταινίες Κατηγορία:Ταινίες βασισμένες σε θεατρικά έργα Κατηγορία:Ταινίες σε σενάριο Χρήστου Γιαννακόπουλου Κατηγορία:Ταινίες σε σενάριο Αλέκου Σακελλάριου Κατηγορία:Ταινίες γυρισμένες στην Αίγυπτο Κατηγορία:Ελληνικές δραματικές κωμικές ταινίες Κατηγορία:Ελληνικές ασπρόμαυρες ταινίες
2517 Όρμα
Ο Όρμα (Orma) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1968 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ. Το όνομα του σημαίνει «ίχνος» ή «τροχιά» στα ιταλικά και είναι ταυτόχρονα αναγραμματισμός του ονόματος του αστεροειδούς 1257 Μόρα (προσέξτε ότι και τα ψηφία του αύξοντα αριθμού, 2517, είναι η αντίστοιχη μετάθεση των ψηφίων του 1257).
Φυσικά χαρακτηριστικά
Τα φυσικά χαρακτηριστικά του Όρμα είναι άγνωστα.
Εξωτερικοί σύνδεσμοι-πηγές
Ορμα
Μαρίνα Σίλβα
Η Μαρία Οσμαρίνα Μαρίνα Σίλβα Βαζ ντε Λίμα (πορτογαλικά: Maria Osmarina Marina Silva Vaz de Lima, γεννημένη στις 8 Φεβρουαρίου 1958) είναι Βραζιλιάνα περιβαλλοντολόγος και πολιτικός. Υπήρξε μέλος του Κόμματος Εργατών (PT) μέχρι τις 19 Αυγούστου 2009 και υπηρέτησε ως γερουσιαστής, πριν γίνει υπουργός περιβάλλοντος το 2003. Στις εκλογές του 2010 στη χώρα, λαμβάνοντας μέρος ως επικεφαλής του Πράσινου Κόμματος (PV), απέσπασε το 19,33% των ψήφων.
Το 2009 η Σίλβα κατέκτησε το Βραβείο Σοφί. Το 2012 ήταν ένα από τα οκτώ άτομα που ελέχθησαν να φέρουν τη σημαία στην τελετή έναρξης των Ολυμπιακών Αγώνων του Λονδίνου.
Τον Απρίλιο του 2014, ο Εντουάρντο Κάμπος ανακοίνωσε την υποψηφιότητά του για τις Προεδρικές εκλογές, ονομάζοντας την Μαρίνα Σίλβα ως υποψήφια αντιπρόεδρο. Μετά τον θάνατο του Κάμπος σε αεροπορικό δυστύχημα στις 13 Αυγούστου, η Σίλβα επελέγη να ηγηθεί της πλευράς του Σοσιαλιστικού Κόμματος ως η νέα υποψήφια για την προεδρία της Βραζιλίας στις εκλογές του Οκτωβρίου του 2014. Αν και θεωρείτο φαβορί για να οδηγήσει την εκλογική διαδικασία σε δεύτερο γύρο εκλογών, η Σίλβα τερμάτισε στην τρίτη θέση, κατά τον πρώτο γύρο των προεδρικών εκλογών, πίσω από την Ντίλμα Ρούσεφ και τον Αέσιο Νέβες.
Παραπομπές
Κατηγορία:Βραζιλιάνοι πολιτικοί
Γοθονιήλ
Ο Γοθονιήλ, ή Οθονιήλ, είναι πρόσωπο της Βίβλου και συγκεκριμένα της Παλαιάς Διαθήκης. Ήταν ο πρώτος Κριτής του Ισραήλ.
Ο Γοθονιήλ ήταν γιος του Κενέζ της φυλής του Ιούδα. Αφού απελευθέρωσε τους Ισραηλίτες από τον Βασιλέα της Μεσοποταμίας Χουσασαρθαίμ ανέλαβε τη διακυβέρνηση του Ισραήλ επί 40 χρόνια σε πλήρη ειρήνη. Σύζυγος του Γοθονιήλ ήταν η εξαδέλφη του Αχσά, κόρη του θείου του Χάλεβ, την οποία έλαβε ως βραβείο μετά τη κατάληψη της πόλης Δαβήρ που λεγόταν προηγουμένως Κιριάθ-σέφερ (= πόλη των γραμμάτων).
Εξωτερικοί σύνδεσμοι
Κατηγορία:Πρόσωπα της Παλαιάς Διαθήκης
Εμμανουήλ Αντωνιάδης
Ο Εμμανουήλ Αντωνιάδης (Χαλέπα 1791 - 2 Αυγούστου 1863), ήταν αγωνιστής του 1821, πολιτικός, και δημοσιογράφος από την Κρήτη.
Βιογραφία
Γεννήθηκε στην Χαλέπα Χανίων το 1791 και ήταν γιος του Αντώνιου Μελισσηνού. Αδελφός του ήταν ο Σπυρίδων Αντωνιάδης. Απέκτησε σπουδαία μόρφωση, μιλούσε μάλιστα δύο γλώσσες Ιταλικά και Γαλλικά. Το 1814 πήγε στην Κωνσταντινούπολη να εργαστεί σαν γραμματέας, εκεί μυήθηκε στην Φιλική Εταιρεία. Λόγω της επαναστατική του δράσης αναγκάστηκε να φύγει από την Κωνσταντινούπολη κυνηγημένος από τους Οθωμανούς και να διαφύγει στην Οδησσό, από εκεί μέσω Βιέννης και Τεργέστης βρέθηκε στην Πελοπόννησο τις παραμονές της επανάστασης.
Το 1822 βρίσκεται στην Κρήτη και μαζί με τον Βαλέστρα δίνουν μάχη με 10.000 Τουρκοαιγύπτιους στο χωριό Μάλαξα όπου σημειώνουν μεγάλη νίκη. Όταν ο Ιμπραήμ αποβιβάστηκε στην Πελοπόννησο με τους Τουρκοαιγύπτιους μετέβη εκεί μαζί με πολλούς Κρητικούς, έλαβε μέρος στη νικηφόρα μάχη με τα στρατεύματα του Ιμπραήμ στους Μύλους Ναυπλίου αναγκάζοντας τους να γυρίσουν στην Τριπολιτσά.
Ήταν δημοσιογράφος, από τους πρώτους στην Ελλάδα, και εκδότης της εφημερίδας «Αθηνά», στην εφημερίδα του έγραφαν άρθρα σπουδαίες προσωπικότητες όπως ο Θεόκλητος Φαρμακίδης και άλλοι λόγιοι.
Πολιτική
Πήρε μέρος σαν πληρεξούσιος Κρήτης στην Β' Εθνοσυνέλευση Άστρους το 1823 και στην Γ' Εθνοσυνέλευση Τροιζήνας το 1827. Μετά την Μάχη της Μαλάξας έγινε μέλος του βουλευτικού μέχρι το 1825.
Παραπομπές
Κατηγορία:Έλληνες πληρεξούσιοι Κατηγορία:Αγωνιστές του 1821 Κατηγορία:Έλληνες δημοσιογράφοι
Άρης (πλανήτης)
Ο Άρης είναι ο τέταρτος σε απόσταση από τον Ήλιο πλανήτης του Ηλιακού μας Συστήματος, ο δεύτερος πλησιέστερος στη Γη, και ο έβδομος σε διαστάσεις και μάζα του Ηλιακού Συστήματος (ο δεύτερος μικρότερος μετά τον Ερμή). Λέγεται συχνά και «ερυθρός πλανήτης» εξαιτίας του ερυθρού χρώματος που παρουσιάζει, οφειλόμενο στο τριοξείδιο του σιδήρου (Fe2O3) στην επιφάνειά του. Ο Άρης είναι ένας «γήινος πλανήτης» με λεπτή και αραιή ατμόσφαιρα, και με επιφάνεια που συνδυάζει τους κρατήρες πρόσκρουσης της Σελήνης και τα ηφαίστεια, τις κοιλάδες, τις ερήμους και τα πολικά παγοκαλύμματα της Γης. Φαίνεται ακόμη να έχει περιοδικά επαναλαμβανόμενες «εποχές του έτους». Ο Άρης διαθέτει ακόμη το Όρος Όλυμπος, το υψηλότερο γνωστό όρος στο Ηλιακό μας Σύστημα και την Κοιλάδα Μαρινέρις, τη μεγαλύτερη κοιλάδα. Το βαθύπεδο Βορεάλις που βρίσκεται στο βόρειο ημισφαίριο του πλανήτη, καλύπτει το 40% της επιφάνειάς του και αποτελεί το υπόλειμμα μιας γιγάντιας σύγκρουσης. Στην περιφορά του γύρω από τον Ήλιο, συνοδεύεται από δύο μικρούς δορυφόρους: τον Φόβο και τον Δείμο (= Τρόμο).
Τον Σεπτέμβριο του 2015 η NASA ανακοίνωσε πως είχε στη διάθεσή της στοιχεία τα οποία αποδεικνύουν την ύπαρξη και υγρού νερού στον πλανήτη.
Γενικά
Η ονομασία του πλανήτη Άρη προέρχεται από τον Ολύμπιο θεό του πολέμου της Ελληνικής Μυθολογίας τον Άρη. Οι ονομασίες των δύο δορυφόρων του δόθηκαν από τούς δύο γιους του μυθολογικού Άρη, τον Δείμο και τον Φόβο.
Το αστρονομικό σύμβολο του πλανήτη Άρη είναι η «λογχοφόρος στρογγυλή ασπίδα».
Σοφία Καρλόττα στη Βαυαρία
Η Σοφία Καρλόττα (γερμ. Sophie in Bayern, 23 Φεβρουαρίου 1847 - 4 Μαΐου 1897) από τον Οίκο του Βίττελσμπαχ ήταν κόρη του Δούκα εν Βαυαρία και με τον γάμο της έγινε Δούκισσα του Αλανσόν.
Άρης (πλανήτης)
Γενικά
Ο Άρης είναι γνωστός ήδη από την προϊστορία, καθώς και ο πρώτος πλανήτης που παρατηρούμενος με τηλεσκόπιο αποκάλυψε, λόγω εγγύτητας, τα γενικά χαρακτηριστικά της μορφολογίας του, τα οποία θεωρήθηκαν (σωστά ως ένα βαθμό) ότι είναι παρόμοια με αυτά της Γης. Η ομοιότητα αυτή έδωσε βάση αφενός σε μια εκτεταμένη συζήτηση για την ύπαρξη ζωής σε αυτόν, αφετέρου σε σκέψεις μελλοντικής αποίκισής του. Ακόμα, είναι εύκολα προσεγγίσιμος από τις εξερευνητικές μας διαστημοσυσκευές, καθώς ένα ταξίδι προς τον Κόκκινο Πλανήτη απαιτεί (με τη σημερινή τεχνολογία) χρόνο έξι μηνών όταν οι θέσεις Γης και Άρη είναι ευνοϊκές, κάτι που συμβαίνει ανά δυο χρόνια. Για τους λόγους αυτούς ο Άρης είναι ο καλύτερα εξερευνημένος πλανήτης έως σήμερα.
Ιστορία
Ο Άρης δημιουργήθηκε πριν από 4,5 δισ. έτη από τον πλανητικό δίσκο στον οποίο δημιουργήθηκαν και οι υπόλοιποι πλανήτες. Σήμερα είναι σχεδόν σίγουρο ότι ο Άρης, στα αρχικά στάδια εξέλιξής του, καλυπτόταν σε ορισμένα σημεία του από υγρό νερό βάθους τουλάχιστον μερικών μέτρων, ενώ υπάρχουν και ενδείξεις για την ύπαρξη ενός τουλάχιστον ωκεανού. Έτσι, υπάρχει το ενδεχόμενο ο Άρης να φιλοξενούσε ζωή σε μορφή μικροβίων (που όμως είναι σίγουρο ότι δεν εξελίχθηκε παραπάνω) και υποστηρίζεται η άποψη ότι σε μια τέτοια περίπτωση η ζωή στη Γη θα μπορούσε να έχει προέλθει από τον Άρη.
Σοφία Καρλόττα στη Βαυαρία
Γάμος
Μετά το γάμο της αδελφής της Ματθίλδης Λουδοβίκας με τον Λουδοβίκο των Βουρβόνων-Δύο Σικελιών το 1861, οι γονείς της ξεκίνησαν να ψάχνουν για σύζυγο για τη Σοφία Καρλόττα. Αρραβωνιάστηκε τον εξάδελφό της Λουδοβίκο Β΄ της Βαυαρίας και η ανακοίνωση έγινε στις 22 Ιανουαρίου 1867. Μοιράζονταν την αγάπη τους για τα έργα του Ρίχαρντ Βάγκνερ και ο Λουδοβίκος ζητούσε συχνά από τη Σοφία Καρλόττα να τραγουδά άριες από τις όπερες του Βάγκνερ. Μετά από πολλούς μήνες αναβολής του γάμου και παρά την γραπτή παράκληση του πατέρα της Σοφίας Καρλόττας, Μαξιμιλιανού Ιωσήφ, για την πραγματοποίηση του γάμου, ο Λουδοβίκος ακύρωσε τον αρραβώνα τον Οκτώβριο του ίδιου έτους καθώς φαινόταν ότι η Σοφία Καρλόττα ήταν ερωτευμένη με τον φωτογράφο της βαυαρικής Αυλής, Έντγκαρ Χάφσταινγκλ.
Διεθνές Αεροδρόμιο Ντάλες της Ουάσινγκτον
Το Διεθνές Αεροδρόμιο Ντάλες της Ουάσινγκτον (Washington Dulles International Airport) είναι αεροδρόμιο το οποίο βρίσκεται στο Ντάλις της Βιρτζίνια, σε απόσταση περίπου 40 χιλιομέτρων από την πόλη της Ουάσινγκτον. Πήρε το όνομα του από τον Τζον Φόστερ Ντάλις, υπουργό εξωτερικών των ΗΠΑ από το 1953 έως το 1959. Αρχιτέκτονας του συγκροτήματος ήταν ο Έερο Σάαρινεν. Το τερματικό κτίριο κόστισε 108,3 εκατομμύρια δολάρια. Το αεροδρόμιο έχει 139 πύλες και τέσσερεις διαδρόμους απογείωσης, ενώ έχει προγραμματιστεί η κατασκευή ενός πέμπτου. Κτισμένο το 1962 για να εξυπηρετήσει μέχρι 6 εκατομμύρια επισκέπτες το χρόνο το Διεθνές Αεροδρόμιο Ντάλες της Ουάσινγκτον ήταν στην εποχή της κατασκευής του ένα από τα πιο σύγχρονα αεροδρόμια. Με τον αριθμό των επισκεπτών να αυξάνεται, στο αεροδρόμιο έχουν γίνει πολλαπλές επεκτάσεις, το 1977, το 1982, το 1996, το 1998 και το 1999.
Σοφία Καρλόττα στη Βαυαρία
Γάμος
Η Σοφία Καρλόττα πιθανότατα γνώριζε ήδη τον Χάφσταινγκλ από το Ποσσενχόφεν καθώς ήταν καλεσμένος του πατέρα της. Ο Χάφσταινγκλ ήταν υπέυθυνος για τις φωτογραφίες του αρραβώνα της Σοφίας Καρλόττας και του Λουδοβίκου και οι συναντήσεις αυτές τους έφεραν κοντά. Συναντιούνταν κρυφά αλλά μετά τη διάλυση του αρραβώνα της, η σχέση τους έλαβε τέλος.
Άλλοι προτεινόμενοι μνηστήρες ήταν ο Λουδοβίκος Βίκτωρ της Αυστρίας, αδελφός του αυτοκράτορα Φραγκίσκου Ιωσήφ, ο Λουδοβίκος, μελλοντικός Βασιλιάς της Πορτογαλίας, και ο Φίλιππος της Βυρτεμβέργης, εξάδελφος του μελλοντικού συζύγου της.
Άρης (πλανήτης)
Ιστορία
Το μικρό μέγεθος του Άρη, που συνεπάγεται χαμηλή βαρύτητα (το 38 % της Γήινης), δεν του επέτρεψε να διατηρήσει ολόκληρη την ατμόσφαιρά του. Καθώς το μεγαλύτερο μέρος της ατμόσφαιρας διέφυγε στο διάστημα, έπεσε η ατμοσφαιρική πίεση και το υγρό νερό εν μέρει εξατμίστηκε και εν μέρει διέρρευσε στο υπέδαφος και παγιδεύτηκε στους πόλους του πλανήτη, υπό τη μορφή παγετώνων. Έτσι ο Άρης έγινε ένας ερημικός και σχετικά άνυδρος πλανήτης με μία αραιή ατμόσφαιρα, όπως τον γνωρίζουμε σήμερα. Ο Άρης βρίσκεται σε αυτή την κατάσταση εδώ και τουλάχιστον 500 εκατομμύρια έτη. Σύμφωνα με ορισμένες ενδείξεις, η «υγρή» περίοδος του Άρη αφορά μονάχα το αρχικό τμήμα της ιστορίας του.
Σοφία Καρλόττα στη Βαυαρία
Γάμος
Η Σοφία Καρλόττα απέρριψε όλους αυτούς τους μνηστήρες και εστάλη να μείνει με την θεία της Αμαλία Αυγούστα, Βασίλισσα της Σαξονίας στη Δρέσδη. Κατά τη διάρκεια της διαμονής της στη Σαξονία γνώρισε τον Φερδινάνδο της Ορλεάνης, Δούκα του Αλανσόν, γιο του Λουδοβίκου, Δούκα του Νεμούρ, εγγονό του Λουδοβίκου Φιλίππου της Γαλλίας. Παντρεύτηκαν στο Κάστρο του Ποσσενχόφεν στις 28 Σεπτεμβρίου 1868.
Ελίζαμπεθ Μπόλντεν
Η Ελίζαμπεθ Μπόλντεν (Elizabeth Bolden, πραγματικό όνομα: Elizabeth Jones, 15 Αυγούστου 1890 - 11 Δεκεμβρίου 2006) ήταν Αμερικανίδα υπεραιωνόβια, το γηραιότερο πρόσωπο στον κόσμο εν ζωή από τις 27 Αυγούστου 2006 μέχρι το θάνατό της. Ήταν γνωστή ως Λίζι.
Άρης (πλανήτης)
Φυσικά Χαρακτηριστικά
Ο Άρης έχει κατά προσέγγιση μισή από την διάμετρο της Γης, με συνολικό έδαφος μόνο ελάχιστα λιγότερο από τη ξηρό έδαφος της Γης. Ο Άρης έχει περίπου το 15% του όγκου της Γης, και το 11% της μάζας, γιαυτό και έχει το 38% της Γήινης βαρύτητας.
Ελίζαμπεθ Μπόλντεν
Βιογραφία
Γεννήθηκε στο Τενεσί των ΗΠΑ και αναγνωρίστηκε ως το γηραιότερο πρόσωπο στον κόσμο εν ζωή, από το βιβλίο Γκίνες, το 2006. Έγινε κάτοχος του τίτλου μόλις πέθανε η Μαρία Καποβίγια από τον Ισημερινό, στις 27 Αυγούστου του 2006. Η ίδια πέθανε 3,5 μήνες μετά. Από τις 30 Αυγούστου ως τις 9 Δεκεμβρίου του 2005 κατείχε ξανά τον τίτλο, μέχρι που επιβεβαιώθηκε με έγγραφα η ηλικία της María Esther Capovilla. Επειτα από το θάνατό της, το Δεκέμβριο του 2006, γηραιότερο πρόσωπο στον κόσμο έγινε ο Εμιλιάνο Μερκάδο ντελ Τόρο, από το Πουέρτο Ρίκο, ο οποίος απεβίωσε στις 24 Ιανουαρίου του 2007. Η Λίζι είχε 40 εγγόνια, 75 δισέγγονα, 150 τρισέγγονα, 220 τετρασέγγονα και 75 πεντασέγγονα.
Παραπομπές
Κατηγορία:Υπεραιωνόβιοι
Άρης (πλανήτης)
Εδαφολογία
Βάσει τροχιακών παρατηρήσεων και της εξέτασης συλλογής αρειανών μετεωριτών, η επιφάνεια του Άρη φαίνεται να αποτελείται κυρίως από βασάλτη. Κάποια στοιχεία δείχνουν ότι ένα μέρος της επιφάνειας του Άρη είναι πιο πλούσια σε διοξείδιο του πυριτίου από τον τυπικό βασάλτη, και μπορεί να είναι παρόμοιο με τους βράχους ανδεσίτη στη Γη• ωστόσο, αυτές οι παρατηρήσεις μπορεί επίσης να εξηγηθούν από πυριτικό γυαλί. Ένα μεγάλο μέρος της επιφάνειάς του, καλύπτεται από ψιλή σκόνη οξείδιου του σιδήρου (III). thumb|350x350px|Σύγκριση μεγεθών των [[Βραχώδης πλανήτης|βραχωδών πλανητών και φυσικών δορυφόρων]] Αν και ο Άρης δεν παρουσιάζει στοιχεία ενός προσφάτου μαγνητικού πεδίου, παρατηρήσεις δείχνουν ότι μέρη του φλοιού του πλανήτη έχουν μαγνητιστεί, και ότι εναλλασσόμενες μαγνητικές αναστροφές αυτού του δίπολου πεδίου έχουν λάβει μέρος στο παρελθόν. Αυτός ο παλαιομαγνητισμός των παραμαγνητικών ορυκτών έχει χαρακτηριστικά που μοιάζουν πολύ με τις εναλλασσόμενης κατεύθυνσης λωρίδες που βρίσκονται στον πυθμένα των γήινων ωκεανών. Μία θεωρία, που δημοσιεύτηκε το 1999 και επανεξετάστηκε τον Οκτώβριο του 2005, είναι ότι αυτές οι λωρίδες απεικονίζουν τις τεκτονικές πλάκες του Άρη πριν από 4 δισεκατομμύρια χρόνια, προτού το μαγνητικό πεδίο του πλανήτη αποδυναμωθεί.
Ατμόσφαιρα
Η ατμόσφαιρα του Άρη αποτελείται κατά 95,97% από διοξείδιο του άνθρακα, 1,93% αργό, 1,89% άζωτο, ίχνη οξυγόνου, μονοξειδίου του άνθρακα και υδρατμών. Είναι πολύ αραιή και η πίεση στην επιφάνεια του πλανήτη φτάνει κατά μέσο όρο τα 0,6 kPa, δηλαδή λιγότερο από το ένα εκατοστό αυτής στην επιφάνεια της Γης (101,3 kPa). Πρακτικώς, είναι ίση με την ατμοσφαιρική πίεση στα 35 χιλιόμετρα υψόμετρο από την επιφάνεια της Γης. Κατά συνέπεια, ένας αστροναύτης θα χρειαστεί οπωσδήποτε διαστημική στολή, προκειμένου να περπατήσει στην επιφάνειά του. Λόγω της αραιής ατμόσφαιρας, η ταχύτητα του ήχου είναι μικρή, και οι ήχοι δεν διαδίδονται πολύ μακριά, παρά μόλις μερικές δεκάδες μέτρα. Έτσι ο Άρης, εκτός από έρημος, είναι και σιωπηλός πλανήτης.